Die terapeut wend sowat tien minute vooraf eers ’n verdowingsroom op jou gesig aan. Daarna word ’n serum aangeverf voordat die terapeut die toestel oor jou vel beweeg. Ná die tyd kan jou vel vir so twee dae ’n bietjie rooi wees. Een behandeling duur tussen 45 minute en ’n uur. Aanvanklik is vier tot ses behandelings ’n maand uitmekaar nodig en daarna een so elke drie maande.
Vandag werk amper alles wat ons gebruik met elektrisiteit. Dink maar aan die ligte wat jy soggens en saans aanskakel of die ketel wat kook om vir jou ouers koffie te maak. En moenie vergeet van die kommunikasietoestelle waarsonder die wêreld amper nie meer kan bestaan nie, soos die internet, slimfone, televisies en rekenaars.
Dit is ’n vorm van energie en kan vir verskillende doeleindes gebruik word, soos beligting, verhitting en om voorwerpe te laat beweeg.
So wonderlik soos dit is, net so gevaarlik kan dit wees. Wanneer jy nie versigtig met elektrisiteit omgaan nie, kan dit jou ernstig beseer of selfs doodmaak.
Dit kan gebeur wanneer jy agterlosig is, ’n stukkende toestel gebruik, as jy toerusting gebruik vir ander doeleindes as waarvoor dit bedoel is of as gevolg van ’n gebrek aan kennis.
Die meeste mense ken die gevoel van ’n ligte skok deur statiese elektrisiteit wanneer jy met sokkies oor ’n mat loop of jou hare borsel, maar ’n regte elektriese skok is baie gevaarliker.
Roep dadelik ’n volwassene en vra hulle moet die krag by die hoofskakelaar afskakel. Maak seker almal in die huis weet waar die hoofskakelaar is.
Trek rubberhandskoene aan, draai koerante of klere om jou hande of gebruik ’n stok of houtstoel om die mens weg te kry van die toestel wat hulle skok. Maak seker dis droog en hulle is nie in ’n plas water nie. Jy kan ook skok, want water gelei elektrisiteit. Jy kan ook probeer om hulle aan hul klere weg te trek.
1. Staan op boeke as daar water op die vloer is. 2. Beweeg die persoon met 'n besem van die gevaar af weg.